Nepal ( nepalska : " न े प ा ल " " Nepāl " ) , opinberlega Sambandslýðveldið Nepal ( nepalska : सङ ् घ ी य ल ो कत ा न ् त ् र ि क गणतन ् त ् र न े प ा ल " Saṅghīya Lokatāntrik Gaṇatantra Nepāl " ) , er landlukt land í Suður-Asíu . Stærstur hluti landsins er í Himalajafjöllum en það nær líka yfir hluta Indus-Ganga-sléttunnar . Landið á landamæri að Kína ( Tíbet ) í norðri og Indlandi í suðri , austri og vestri . Aðeins 27 km ræma skilur milli suðausturodda landsins og Bangladess . Í austri skilur indverska fylkið Sikkim milli þess og Bútans . Landslag í Nepal er fjölbreytt og nær frá frjósömum sléttum , yfir gróðurvaxnar hæðir að snævi þöktum fjöllum . Suðurhluti Nepals er frjósamur til ræktunar og þar er mjög þéttbýlt . Mikið rignir í Nepal , sérstaklega þegar monsúnrigningarnar skella á Himalajafjöllunum . Átta af tíu hæstu tindum heims eru í Nepal . Þar á meðal er hæsta fjall heims , Everestfjall . Nepal er 147.181 ferkílómetrar að stærð og fólksfjöldi þar er um 30 milljónir . Meirihluti íbúa Nepal eru hindúar en sögulega er landið tengt búddisma . Höfuðborgin og stærsta borg landsins heitir Katmandú . Nepal er fjölmenningarríki . Nepalska er opinbert tungumál landsins en innan við helmingur íbúa á nepölsku að móðurmáli .
Hvert er flatarmál Nepal ?
 147.181 ferkílómetrar  147.181 ferkílómetrar